open-index/open-wikipedia-markdown huggingface dataset:
অ্যামি অ্যাডামস

**অ্যামি লৌ অ্যাডামস** (; জন্মঃ ) একজন মার্কিন অভিনেত্রী এবং গায়িকা। তিনি দুইবার গোল্ডেন গ্লোব পুরস্কার জেতেন এবং অ্যাকাডেমি পুরস্কার ও বাফটা পুরস্কার উভয় অনুষ্ঠানেই পাঁচবার করে মনোনয়ন লাভ করেন।

তিনি *ডিনার থিয়েটারের* স্টেজে অভিনয়ের মাধ্যমে তার ক্যারিয়ার শুরু করেন। ১৯৯৯ সালে *[[ড্রপ ডেড গর্জিয়াস]]* চলচ্চিত্রে অভিনয়ের মধ্য দিয়ে ফিচার চলচ্চিত্রে তার অভিষেক ঘটে। লস অ্যাঞ্জেলসে যাওয়ার পর তিনি স্টিভেন স্পিলবার্গের *[[ক্যাচ মি ইফ ইউ ক্যান]]* (২০০২) ছবিতে অভিনয় করেন। এর আগে তিনি কয়েকটি নিম্ন বাজেটের চলচ্চিত্রে অভিনয় করেন। কিন্তু অ্যাডামসের ক্যারিয়ারের ব্রেকথ্রু এনে দেয়া চরিত্রটি আসে ২০০৫ সালে জুনবাগ চলচ্চিত্রে, যেখানে অ্যাডামস একজন যুবতী গর্ভবতী নারীর ভূমিকায় অভিনয় করেন। এই চলচ্চিত্রে তার অভিনয় সমালোচক মহলে যেমন প্রশংসিত হয়, তেমনি সেরা পার্শ্ব অভিনেত্রী হিসেবেও প্রথমবারের মত অস্কার মনোনয়ন লাভ করেন। ২০০৮ সালে ডাউট চলচ্চিত্রে অভিনয়ের জন্য তিনি দ্বিতীয়বার অস্কার মনোনয়ন পান।

২০১৩ সালে *[[আমেরিকান হাসল]]* চলচ্চিত্রে অভিনয়ের জন্য তিনি প্রথম গোল্ডেন গ্লোব পুরস্কার লাভ করেন এবং প্রথমবারের মত *সেরা অভিনেত্রী* ক্যাটাগরিতে অস্কার মনোনয়ন লাভ করেন। পরবর্তীতে, ২০১৪ সালে বিগ আইজ চলচ্চিত্রে অসামান্য অভিনয়ের সুবাদে অ্যামি লাভ করেন তার ক্যারিয়ারের দ্বিতীয় *গোল্ডেন গ্লোব পুরস্কার*। জনপ্রিয় চলচ্চিত্র ম্যান অব স্টিল এবং এর সিক্যুয়েলে তিনি *লুইস লেইন* চরিত্রে অভিনয় করেন।

## প্রাথমিক জীবন
ইতালির ভেনেটো শহরের ভিসেনজায় অ্যাডামস জন্মগ্রহণ করেন। সাত ভাইবোনের মধ্যে অ্যাডামস ছিলেন চতুর্থ। ১৯৮৫ সালে তার বাবা-মার বিবাহবিচ্ছেদ ঘটার আগ পর্যন্ত তিনি *এলডিএস চার্চে* বড় হয়েছিলেন।

## ব্যক্তিগত জীবন
থাম্ব|ম্যান অফ স্টিল প্রিমিয়ারে জার্সির সেন্ট হেলিয়ারে অ্যামি অ্যাডামস।
২০০৮ সালের এপ্রিল মাসে ড্যারেন লি গ্যালোর সাথে অ্যাডামসের বাগদান সম্পন্ন হয়। ২০১০ সালের ১৫ মে তারা একটি কন্যা সন্তানের জন্ম দেন, যার নাম রাখা হয় অ্যাভিয়ানা অলিয়া লি গ্যালো। ২০১৫ সালের মে মাসে ক্যালিফোর্নিয়ায় লি গ্যালোর সাথে অ্যাডামস বিবাহ বন্ধনে আবদ্ধ হন।

## চলচ্চিত্র

## তথ্যসূত্র

## বহিঃসংযোগ

* 
* 

বিষয়শ্রেণী:১৯৭৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন গায়িকা
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:মার্কিন গায়িকা
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বিজয়ী
বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বি�
মুম্বই উপনগরীয় রেলের স্টেশনের তালিকা

এটি মুম্বই শহরতলি রেল এর স্টেশনগুলির একটি তালিকা, যা ভারতের মহারাষ্ট্রের মুম্বই মহানগর অঞ্চল পরিবেশনকারী একটি শহরতলি রেল ব্যবস্থা। 

## স্টেশন

## আরও দেখুন
* মুম্বই মেট্রো

## টীকা

বিষয়শ্রেণী:মুম্বই
দ্য ব্যাচেলর অফ আর্টস্‌

***দ্য ব্যাচেলর অফ আর্টস্‌*** (ইংরেজি: ***The Bachelor of Arts***) (১৯৩৭) হল ভারতীয় ঔপন্যাসিক আর. কে. নারায়ণের লেখা একটি উপন্যাস। এটি *[[স্বামী অ্যান্ড ফ্রেন্ডস্‌]]*, *দ্য ব্যাচেলর অফ আর্টস্‌* ও *[[দি ইংলিশ টিচার]]* উপন্যাসত্রয়ীর দ্বিতীয় উপন্যাস। এই উপন্যাসের পটভূমি নারায়ণের সাহিত্যকর্মে প্রায়শ উল্লিখিত কাল্পনিক শহর মালগুডি।

## কাহিনি সারাংশ
এক যুবকের কৈশোর থেকে যৌবনে উত্তরণের সময় যে জটিল মানসিক পরিবর্তন আসে, তা-ই এই উপন্যাসের উপজীব্য। এখানে সেই যুবকের ভগ্নহৃদয়ের বেদনা পরিস্ফুট হয়েছে। উপন্যাসের এই তরুণটির নাম চন্দ্রন। এই যুবকটি প্রাক-স্বাধীনতা যুগের উচ্চ মধ্যবিত্ত শ্রেণির প্রতিনিধি। প্রথমে ঔপনিবেশিক যুগে এই যুবকের কলেজ জীবন বর্ণিত হয়েছে। স্নাতক পাঠক্রম সমাপ্ত করার পর, সে মালতী নামে একটি মেয়ের প্রেমে পড়ে। কিন্তু মেয়েটির পরিবার তাকে প্রত্যাখ্যান করেন। কারণ, যুবকের কোষ্ঠীতে তাকে মাঙ্গলিক হিসেবে বর্ণনা করা হয়েছে। হিন্দু সমাজে একজন মাঙ্গলিক কেবল অপর এক মাঙ্গলিককেই বিয়ে করতে পারে। অন্যথায়, যে মাঙ্গলিক নয়, তার মৃত্যু ঘটে বলেই বিশ্বাস করা হয়। মালতী স্নাতক পাঠক্রম সমাপ্ত করার পর অপর একজনকে বিয়ে করে নেয়।

এই ঘটনায় চন্দ্রন এতটাই ভেঙে পড়ে যে সে মাদ্রাজে চলে যায় এবং পথেঘাটে থাকতে শুরু করে। ক্ষুধার্ত, মোহগ্রস্থ ও নিজের প্রতি দয়াপরবশ হয়ে সে এক জায়গা থেকে আরেক জায়গায় ঘুরে বেড়ানো বন্ধ করে। উদ্‌ভ্রান্ত হয়ে সেসন্ন্যাসীর জীবন বেছে নেয়। যাত্রাপথে তার সঙ্গে অনেক লোকের দেখা হয়। কোনো কোনো গ্রামবাসী তাকে সন্ত মনে করতে শুরু করে। আট মাস পর সে উপলব্ধি করে নিজের জীবনে কী বিপর্যয় সে ডেকে এনেছে। তখন তার বাবা-মায়ের কথা মনে পড়ে যায়। অনুশোচনা ও সেই উপলব্ধির কারণে সে বাড়ি ফিরে যাওয়ার সিদ্ধান্ত নেয়। বাবা-মাকে খুশি করার জন্য সে এক নিউজএজেন্টের চাকরি নেয় ও বিয়ে করার সিদ্ধান্ত নেয়। সে ভাবে, এই কাজ করলে তার বাবা-মা আগের দুঃখ ভুলে যাবেন।

বাড়ি ফিরে আসার পরেও সে মালতীকে ভুলতে পারে না। দীর্ঘকাল মালতীর ছবি ও স্মৃতি তাকে তাড়া করে ফেরে। অনেক দিন পর তার বাবা তার কাছে সুশীলা নামে আরেকটি মেয়ের বিয়ের প্রস্তাব নিয়ে আসে। চন্দ্রন তখনও প্রেম ও বিয়ের বিষয়ে সন্ধিগ্ধ ছিল। প্রথম দিকে সে মেয়েটিকে দেখতে অস্বীকার করে। তারপর সে মেয়েটিকে দেখতে যায়। শেষে সে মেয়েটির প্রেমে পড়ে যায়।

বিষয়শ্রেণী:১৯৩৭-এর উপন্যাস
বিষয়শ্রেণী:আর. কে. নারায়ণের উপন্যাস
বিষয়শ্রেণী:ভারতীয় উপন্যাস
বিষয়শ্রেণী:ইংরেজি ভাষায় ভারতীয় উপন্যাস
বিষয়শ্রেণী:ভারতীয় ইংরেজি ভাষার উপন্যাস
বিষয়শ্রেণী:ভারতের পটভূমিতে উপন্যাস
শ্রদ্ধা

**শ্রদ্ধা** একজন ব্যক্তির জন্য সম্মান সূচক একটি ইতিবাচক অনুভূতি। সম্মানিত ব্যক্তির প্রকৃত গুণাবলী জন্য এটি একটি নির্দিষ্ট অনুভূতি। এটি সম্মানের একটি নির্দিষ্ট নৈতিকতা অনুযায়ী পরিচালিত হতে পারে।
সম্মান উভয় দেওয়া যেতে পারে এবং নেওয়া যেতে পারে। শ্রদ্ধার বিপরীতার্থক অসম্মান হয়।

## আরো দেখুন
* অনুভূতি
* আনন্দ
* ভীতি
* সুখ

## বহিঃসংযোগ

## তথ্যসূত্র

বিষয়শ্রেণী:অনুভূতি
বিষয়শ্রেণী:নীতিশাস্ত্রের ধারণা
বিষয়শ্রেণী:পুণ্য
বিষয়শ্রেণী:সাংস্কৃতিক রীতিনীতি
বিষয়শ্রেণী:মানব আচরণ
বিষয়শ্রেণী:আন্তঃব্যক্তিক সম্পর্ক
শহীদ এ.এইচ.এম কামারুজ্জামান সরকারি ডিগ্রি কলেজ

**শহীদ এ এইচ এম কামারুজ্জামান ডিগ্রি কলেজ** রাজশাহী নগরীর একটি সরকারি শিক্ষাপ্রতিষ্ঠান। ১৯৯৪ সালে রাজশাহীর উপশহর এলাকায় কলেজটি প্রতিষ্ঠিত হয় এবং ২০১৩ সালে কলেজটি জাতীয়করণ করা হয়। রাজশাহীর কৃতি সন্তান ও জাতীয় চার নেতার অন্যতম শহীদ এ এইচ এম কামারুজ্জামানের স্মৃতির প্রতি সম্মান রেখে এই কলেজের নামকরণ করা হয়।

## ইতিহাস
১৯৯৪ সালে রাজশাহী মহানগরীর উপশহর এলাকার কয়েকজন বিদ্যোৎসাহী তরুণ হাউজিং স্টেটের জমি লিজ নিয়ে কলেজটি প্রতিষ্ঠা করেন। ২০১২ সালে প্রধানমন্ত্রী শেখ হাসিনার নির্দেশে শিক্ষামন্ত্রনালয় এর নামকরণের বিষয়টি অনুমোদন দেয়। সাবেক সংসদ সদস্য ফজলে হোসেন বাদশা এই কলেজের সভাপতি।

২০১৩ সালে প্রতিষ্ঠানটি জাতীয়করণের মধ্য দিয়ে রাজশাহী শহরে আরো একটি সরকারি কলেজ এর যাত্রা শুরু হয়।

## অবকাঠামো
কলেজটিতে বর্তমানে ৫ তলা একটি ভবন রয়েছে।  এবং পাশে একটি পুরাতন দোতলা ভবন রয়েছে, যেটা প্রশাসনিক ভবন হিসেবে ব্যবহার করা হয়। এছাড়া কলেজের ভেতর আরো একটি ভবন নির্মাণের পরিকল্পনা চলছে। কলেজটিতে রয়েছে শহীদ এ.এইচ.এম কামারুজ্জামানের একটি ভাষ্কর্য। রয়েছে লাইব্রেরী,  মেয়েদের জন্য জন্য কমন রুম। এবং কলেজের ভেতর বসার জন্য ছোট্ট একটি ছাউনী রয়েছে। পুরো কলেজটি বাউন্ডারি ওয়াল দিয়ে ঘেরা।

ছোট্ট এই ক্যাম্পাস টা সবুজ ঘাস আর গাছপালা দ্বারা আচ্ছাদিত। থাম্ব|শহীদ এ.এইচ.এম কামারুজ্জামান সরকারি ডিগ্রি কলেজ ভবন

## উপলব্ধ কোর্স
; উচ্চ মাধ্যমিক
* বিজ্ঞান 
* মানবিক 
* ব্যবসায় শিক্ষা
; ব্যাচেলর ডিগ্রি (পাস) কোর্স
* বিএ (পাস)
* বিএসএস (পাস)
* বিবিএস (পাস)

## আরও দেখুন
* রাজশাহী কলেজ
* রাজশাহী সিটি কলেজ
* নিউ গভঃ ডিগ্রী কলেজ
* শহীদ বুদ্ধিজীবী সরকারি কলেজ

## তথ্যসূত্র

## বহিঃসংযোগ

* 

বিষয়শ্রেণী:রাজশাহী জেলার মহাবিদ্যালয়
বিষয়শ্রেণী:১৯৯৪-এ প্রতিষ্ঠিত শিক্ষাপ্রতিষ্ঠান

বিষয়শ্রেণী:১৯৯৪-এ বাংলাদেশে প্রতিষ্ঠিত
অলিম্পিকে মার্কিন সামোয়া

**[[মার্কিন সামোয়া]]** প্রথম অলিম্পিক গেমসে অংশগ্রহণ করে ১৯৮৮ সালের গ্রীষ্মকালীন অলিম্পিকে এবং তারপর থেকে সকল গ্রীষ্মকালীন অলিম্পিক গেমসে প্রতিদ্বন্দ্বিতা করে আসছে। নরওয়ের লিলেহামারে অনুষ্ঠিত ১৯৯৪ শীতকালীন অলিম্পিকের মাধ্যমে মার্কিন সামোয়ার শীতকালীন অলিম্পিক গেমসে অভিষেক হয় কিন্তু এরপর আর কোন শীতকালীন আসরে অংশগ্রহণ করেনি।

## পদক তালিকা

### গ্রীষ্মকালীন গেমস অনুযায়ী পদক

### শীতকালীন গেমস অনুযায়ী

## বহিঃসংযোগ
* 
*
অলিম্পিকে অ্যান্ডোরা

**[[অ্যান্ডোরা]]** অলিম্পিক গেমসে প্রথম অংশগ্রহণ করে ১৯৭৬ সালে। ১৯৭৬ থেকে ২০১২ পর্যন্ত সকল গ্রীষ্মকালীন ও শীতকালীন অলিম্পিক গেমসে প্রতিদ্বন্দ্বিতা করে আসছে।

অ্যান্ডোরার ক্রীড়াবিদগণ এখনও কোন পদক জিততে পারেনি। তারা সাধারণত সাইক্লিং, সাঁতার, অ্যাথলেটিকস, শ্যুটিং এবং জুডোতে অংশগ্রহণ করে থাকে।

## পদক তালিকা

### গ্রীষ্মকালীন গেমস অনুযায়ী পদক

### শীতকালীন গেমস অনুযায়ী পদক

## তথ্যসূত্র

## বহিঃসংযোগ
* 
*
গডস্‌, ডেমন্স অ্যান্ড আদার্স

***গডস্‌, ডেমনস্‌ অ্যান্ড আদার্স*** ( * দেবতা, দানব ও অন্যান্য*') হল ভারতীয় লেখক আর. কে. নারায়ণের লেখা একটি ছোটোগল্পের সংকলন। এই বইটির গল্পগুলি ভারতের ইতিহাস, হিন্দু পুরাণ এবং *[[রামায়ণ]]* ও *[[মহাভারত]]* নামক দুই মহাকাব্য থেকে গৃহীত হয়েছে। এই বইতে নারায়ণ প্রাচীন কিংবদন্তিগুলির গুরুত্ব ও প্রকৃত দৃষ্টিভঙ্গিটি তুলে ধরেন।

## বিন্যাস ও রচনাভঙ্গি
*গডস্‌, ডেমনস্‌ অ্যান্ড আদার্স* বইটি ভারতের জটিল ইতিহাস ও পুরাণকথা থেকে গৃহীত প্রাচীন কিংবদন্তিগুলির সংকলন। গল্পগুলির নিজস্ব প্রথাগত প্রেক্ষাপটেই বর্ণিত হয়েছে। তবে এতে নারায়ণের বিদগ্ধ, সরল, হাস্যরসাত্মক ও সুপাঠ্য বাচনভঙ্গিমাটি উপস্থিত। গল্পগুলির মধ্যে কোনো রকম নীতিশিক্ষামূলক ব্যাখ্যা দেওয়ার চেষ্টা করা হয়নি। যাঁদের কাহিনি যুগের সীমানার মধ্যে সীমাবদ্ধ করা যায় না, এই সংকলনে কেবল তাদের কাহিনিই অন্তর্ভুক্ত করা হয়েছে। বইটিতে মোট ১৫টি গল্প রয়েছে।

## বিষয়বস্তু
;লবণ
*রামায়ণ* মহাকাব্যে উল্লিখিত লবণাসুর নামে অসুরের কাহিনি।

;চুদল
আত্মোপলব্ধির প্রচেষ্টায় রত এক রাজার কাহিনি।

;যযাতি
যযাতি নামে এক অসুর-রাজের কাহিনি।

;দেবী
হিন্দু পুরাণে উল্লিখিত জগৎ-কারণ মহাশক্তির কাহিনি।

;বিশ্বামিত্র
ঋষি বিশ্বামিত্রের কাহিনি। তিনি ছিলেন প্রাচীন ভারতের অন্যতম প্রধান ঋষি। তিনি প্রভুত ক্ষমতা অর্জন করেও ক্ষমতাকে আত্মতুষ্টির কারণ মনে করেননি।

;মন্মথ
হিন্দু পুরাণের প্রেমের দেবতা কামদেবের কাহিনি।

;রাবণ
*রামায়ণ* মহাকাব্যে উল্লিখিত রামের শত্রু রাক্ষস-রাজ রাবণের কাহিনি।

;বাল্মীকি
আদিকবি বাল্মীকির কাহিনি। তিনি *রামায়ণ* রচনা করেছিলেন। কথিত আছে, তিনিই প্রথম শ্লোক রচনার মাধ্যমে সংস্কৃত কবিতার ভিত্তি স্থাপন করেন।

;দ্রৌপদী
*মহাভারত* মহাকাব্যে পাণ্ডবদের স্ত্রী দ্রৌপদীর কাহিনি।

;নল
ধার্মিক রাজা নলের কাহিনি। এক দৈত্যের চক্রান্তে তিনি তার পত্নী দময়ন্তীকে হারিয়ে ফেলেন। পরে তিনি সব বাধা অতিক্রম করে রাজ্য ও হৃত স্ত্রীকে উদ্ধার করেন।

;সাবিত্রী
*মহাভারত* মহাকাব্যের মার্কণ্ডেয়ের বর্ণনা থেকে সাবিত্রীর কাহিনি।

;দ্য মিসপেয়ার্ড অ্যাঙ্কলেট
তামিল মহাকাব্য *[[সিলাপ্পাতিগরম]]* থেকে কান্নাগির কাহিনি। তামিল সমাজে কান্নাগিকে পতিব্রতা হিসেবে বিশেষ সম্মান জানানো হয়।

;শকুন্তলা
বিশ্বামিত্রের কন্যা শকুন্তলা ও পৌরব রাজবংশের প্রতিষ্ঠাতা দুষ্মন্ত্যের প্রেমকাহিনি।

;হরিশ্চন্দ্র
সত্যনিষ্ঠ রাজা হরিশ্চন্দ্রের কাহিনি।

;শিবি
চোল রাজা শিবি চক্রবর্তীর কাহিনি। তিনি এক কপোতের জীবনরক্ষা করার জন্য এক বাজপাখিকে নিজের উরুর একটি অংশ কেটে দিয়েছিলেন।

## তথ্যসূত্র

বিষয়শ্রেণী:আর. কে. নারায়ণের ছোটোগল্প সংকলন
বিষয়শ্রেণী:ভারতীয় বই
বিষয়শ্রেণী:আর. কে. নারায়ণের বই
বিষয়শ্রেণী:১৯৬৪-এর বই
বিষয়শ্রেণী:হিন্দু পুরাণ
বিষয়শ্রেণী:মহাভারত অবলম্বনে সৃষ্টিকর্ম
বিষয়শ্রেণী:১৯৬৪-এর ছোটোগল্প সংকলন
বিষয়শ্রেণী:জনপ্রিয় সংস্কৃতিতে হিন্দু পুরাণ
বিষয়শ্রেণী:রামায়ণ অবলম্বনে সৃষ্টিকর্ম
যোগেশ্বরী রেলওয়ে স্টেশন

**যোগেশ্বরী** বা **জোগেশ্বরী** মুম্বাইয়ের উপনগরীয় অঞ্চল যোগেশ্বরীতে অবস্থিত মুম্বাই উপনগরীয় রেলের স্থানীয় স্টেশন। পশ্চিম রেল কর্তৃক পরিচালিত এই স্টেশনটির দক্ষিণদিকে অন্ধেরী স্টেশন ও উত্তরে (ওশিওয়ারা স্টেশন (নির্মীয়মাণ)) গোরেগাঁও স্টেশন অবস্থিত। এখানে উপনগরীয় রেলের শুধুমাত্র ধীর-স্থানীয় (স্লো লোকাল) গাড়িই থামে। যোগেশ্বরী স্টেশন থেকে পশ্চিম দ্রুতগতি মহাসড়ক প্রায় ৭৫০ মিটার দুরেই পূর্বদিকে ধাবমান।

## তথ্যসূত্র

বিষয়শ্রেণী:মুম্বই
বিষয়শ্রেণী:মুম্বই উপনগরীয় রেলের স্টেশন
বিষয়শ্রেণী:পশ্চিম লাইন (মুম্বই শহরতলি রেল)
বিষয়শ্রেণী:পশ্চিম রেলের স্টেশন
বিষয়শ্রেণী:১৮৬৭-এ ভারতে প্রতিষ্ঠিত
বিষয়শ্রেণী:১৮৬৭-এ চালু রেলওয়ে স্টেশন
কল্যাণ জংশন রেলওয়ে স্টেশন

**কল্যাণ জংশন** মুম্বই উপনগরীয় রেলের গুরুত্বপূর্ণ স্টেশনগুলির একটি, মধ্য রেল কর্তৃক পরিচালিত এই স্টেনটি মুম্বই থেকে ৫৪ কিমি দূরে উত্তর-পূর্বে অবস্থিত। কল্যাণ জংশন মুম্বই উপনগরীয় রেলের বড় স্টেশনগুলির মধ্যে থানে ও অন্ধেরীর পর তৃতীয় বড় স্টেশন। এখানে স্থানীয় সহ মেইল এবং এক্সপ্রেস গাড়িও থামে।

## আরও দেখুন
* যোগেশ্বরী স্টেশন

## বহিঃসংযোগ
* 

## তথ্যসূত্র

বিষয়শ্রেণী:মুম্বই
বিষয়শ্রেণী:পশ্চিম রেলের স্টেশন
বিষয়শ্রেণী:ভারতীয় রেল
বিষয়শ্রেণী:মধ্য লাইন (মুম্বই শহরতলি রেল)
বিষয়শ্রেণী:মুম্বই সিআর রেলওয়ে বিভাগ
বিষয়শ্রেণী:ভারতীয় রেলের এ১ শ্রেণির স্টেশন
অলিম্পিকে বারমুডা

**[[বারমুডা]]** প্রথম অলিম্পিক গেমসে অংশগ্রহণ করে ১৯৩৬ সালে এবং তারপর থেকে সকল গ্রীষ্মকালীন অলিম্পিক গেমসে প্রতিনিধিত্ব করে আসছে একমাত্র ১৯৮০ গ্রীষ্মকালীন অলিম্পিক ছাড়া, যাতে তারা যুক্তরাষ্ট্রের নেতৃত্বে বয়কট করেছিল। এছাড়া বারমুডা ১৯৯২ শীতকালীন অলিম্পিক থেকে শীতকালীন অলিম্পিকের সবকয়টি গেমসে অংশগ্রহণ করেছে।

আজ পর্যন্ত ক্লারেন্স হিল একমাত্র বারমুডীয় ক্রীড়াবিদ, যিনি মুষ্টিযুদ্ধে একটি ব্রোঞ্জ পদক জিতেছেন। এটি ছিল অলিম্পিকের কম জনবহুল (যার জনসংখ্যা ১৯৭৬ সালে ৫৩,৫০০ জন ছিল) দেশসমূহের মধ্যে পদক জয়ের একটি রেকর্ড।

বারমুডার জাতীয় অলিম্পিক কমিটি ১৯৩৫ সালে গঠিত হয় এবং ১৯৩৬ সালে আন্তর্জাতিক অলিম্পিক কমিটি আইওসির স্বীকৃতি পায়।

## পদক তালিকা

### গ্রীষ্মকালীন গেমস অনুযায়ী পদক

### শীতকালীন গেমস অনুযায়ী পদক

### ক্রীড়া অনুযায়ী পদক

## আরও দেখুন
* অলিম্পিকে ভুটান
* অলিম্পিকে বাহরাইন

## বহিঃসংযোগ
* 
* 
* 
* 
*
উচ্চশিক্ষায়তনিক পর্ব

**উচ্চশিক্ষায়তনিক পর্ব** বা **শিক্ষা পর্ব** হল কোনও উচ্চশিক্ষা প্রতিষ্ঠানের শিক্ষাবর্ষের বিভাগ বা পর্ব, যে সময়কালে শ্রেণীকক্ষে পাঠদান করা হয়। উচ্চশিক্ষায়তনিক পর্বের স্থায়িত্বকাল প্রতিষ্ঠানভেদে বিভিন্ন হয়ে থাকে। বিশ্বের বেশির ভাগ দেশে উচ্চশিক্ষাপ্রতিষ্ঠানগুলির শিক্ষাবর্ষগুলি গ্রীষ্মকালের শেষভাগে বা শরতের প্রারম্ভে শুরু হয় এবং পরবর্তী বসন্ত বা গ্রীষ্মে গিয়ে শেষ হয়। উত্তর গোলার্ধের দেশগুলিতে, বিশেষ করে উত্তরের শীতপ্রধান দেশগুলিতে শিক্ষাবর্ষ সাধারণত আগস্ট, সেপ্টেম্বর বা অক্টোবর মাসে শুরু হয়ে পরের বছরে মে, জুন বা জুলাই মাসে গিয়ে শেষ হয়। এর বিপরীতে দক্ষিণ গোলার্ধের দেশগুলিতে শিক্ষাবর্ষগুলি সাধারণত গ্রেগরীয় বর্ষপঞ্জির সাথে মিল রেখে শুরু হয়। সাধারণত ফেব্রুয়ারি বা মার্চ মাসে শুরু হয়ে নভেম্বর বা ডিসেম্বর মাসে শেষ হয়। গ্রীষ্মকালীন পর্ব থাকতে পারে বা না-ও থাকতে পারে।

সাধারণত ষান্মাষিক, ত্রৈমাসিক, ইত্যাদি শিক্ষা পর্ব বিদ্যমান।

বিষয়শ্রেণী:উচ্চশিক্ষায়তন
বিষয়শ্রেণী:বর্ষপঞ্জি
বিষয়শ্রেণী:বিদ্যালয় পরিভাষা
বিষয়শ্রেণী:উচ্চশিক্ষায়তনিক পরিভাষা
ইউসি ব্রাউজার

**ইউসি ব্রাউজার** () একটি মোবাইল ব্রাউজার। যার প্রস্তুতকারক এবং ডেভেলপার চীনা মোবাইল ইন্টারনেট কোম্পানি ইউসি ওয়েব। মূলতঃ ২০০৪ সালের আগস্ট মাসে এটি সর্বপ্রথম তৈরি করা হয়েছিলো শুধুমাত্র জাভার জন্য। তবে এটি এখন অ্যান্ড্রয়েড, আইওএস, উইন্ডোজ (ফোন), সিম্বিয়ান, জাভা এবং ব্লাকব্যারি প্রভৃতি স্মার্টফোন ওএস এর জন্য উপলব্ধ।

চীন, ভারত, পাকিস্তান, বাংলাদেশ-এর অসংখ্য ব্যবহারকারী সহ অন্যান্য অঞ্চলেও এর ব্যবহার বাড়ছে। এমনকি, ইউসি ব্রাউজারের ব্যবহারকারী ২০১৪ সালের মার্চ মাসে ১ কোটিতে পৌঁছেছিলো।

স্ট্যাটকাউন্টার-এর হিসাবমতে, ইউসি ব্রাউজার হচ্ছে সর্বাধিক ব্যবহৃত দ্বিতীয় স্মার্টফোন বা "মোবাইল" ওয়েব ব্রাউজার {শুধু ২০১৫ সালের অক্টোবর মাসে}

## আরও দেখুন
* নাইন অ্যাপস, ইউসিওয়েব-এর মোবাইল অ্যাপস স্টোর।

## তথ্যসূত্র

বিষয়শ্রেণী:ওয়েব ব্রাউজার
বিষয়শ্রেণী:মোবাইল ওয়েব ব্রাউজার
বিষয়শ্রেণী:উইন্ডোজ ফোন সফটওয়্যার
বিষয়শ্রেণী:সিমবিয়ান সফটওয়্যার
বিষয়শ্রেণী:২০০৪-এর সফটওয়্যার
বিষয়শ্রেণী:ভারতে ইন্টারনেট বিবাচন
বিষয়শ্রেণী:অ্যান্ড্রয়েড ওয়েব ব্রাউজার
ভাটিখাইন ইউনিয়ন

**ভাটিখাইন** বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।

## আয়তন
ভাটিখাইন ইউনিয়নের আয়তন ১,২৭৬ একর (৫.১৬ বর্গ কিলোমিটার)। এটি পটিয়া উপজেলার সবচেয়ে ছোট ইউনিয়ন।

## জনসংখ্যার উপাত্ত
২০১১ সালের আদমশুমারি অনুযায়ী ভাটিখাইন ইউনিয়নের মোট জনসংখ্যা ৭,৬২৪ জন। এর মধ্যে পুরুষ ৩,৮১৯ জন এবং মহিলা ৩,৮০৫ জন। মোট পরিবার ১,৪৩৩টি।

## অবস্থান ও সীমানা
পটিয়া উপজেলার মধ্যভাগে ভাটিখাইন ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২ কিলোমিটার। এ ইউনিয়নের পশ্চিমে বড়লিয়া ইউনিয়ন, দক্ষিণে ছনহরা ইউনিয়ন, পূর্বে কচুয়াই ইউনিয়ন এবং উত্তরে পটিয়া পৌরসভা অবস্থিত।

## প্রশাসনিক কাঠামো
ভাটিখাইন ইউনিয়ন পটিয়া উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল:
* বাকখালী
* করল
* ভাটিখাইন
* ঠেগরপুনি

## শিক্ষা ব্যবস্থা
২০১১ সালের আদমশুমারি অনুযায়ী ভাটিখাইন ইউনিয়নের সাক্ষরতার হার ৫৮.৪%। এ ইউনিয়নে ২টি মাধ্যমিক বিদ্যালয়, ১টি দাখিল মাদ্রাসা ও ৩টি প্রাথমিক বিদ্যালয় রয়েছে।

### শিক্ষা প্রতিষ্ঠান
;মাধ্যমিক বিদ্যালয়
* করল বালিকা উচ্চ বিদ্যালয়		
* নলিনীকান্ত মেমোরিয়াল ইনস্টিটিউট

;মাদ্রাসা
* হযরত মির্জা আলী লেদু শাহ (রহ.) দাখিল মাদ্রাসা

;প্রাথমিক বিদ্যালয়
* করল সুমঙ্গল সরকারি প্রাথমিক বিদ্যালয়
* পূর্ব ভাটিখাইন সরকারি প্রাথমিক বিদ্যালয়
* ভাটিখাইন এ হাকিম সরকারি প্রাথমিক বিদালয়

## যোগাযোগ ব্যবস্থা
ভাটিখাইন ইউনিয়নে যোগাযোগের প্রধান সড়ক পটিয়া-শোভনদণ্ডী সড়ক। প্রধান যোগাযোগ মাধ্যম সিএনজি চালিত অটোরিক্সা।

## ধর্মীয় উপাসনালয়
ভাটিখাইন ইউনিয়নে ১০টি মসজিদ, ১৬টি মন্দির ও ৭টি বিহার রয়েছে।

## খাল ও নদী
ভাটিখাইন ইউনিয়নের উপর দিয়ে প্রবাহিত হচ্ছে শ্রী মাই খাল, বগাহরা খাল এবং মরা খাল।

## হাট-বাজার
ভাটিখাইন ইউনিয়নের প্রধান হাট/বাজার হল ভাটিখাইন পোলের গোড়া (শ্মশান কালীর হাট) বাজার।

## দর্শনীয় স্থান
ভাটিখাইন ইউনিয়নের দর্শনীয় স্থানগুলোর মধ্যে রয়েছে:
* বুড়া গোঁসাইর মন্দির
* লোকনাথ মন্দির

## উল্লেখযোগ্য ব্যক্তি

## জনপ্রতিনিধি
* বর্তমান চেয়ারম্যান: মোহাম্মদ বখতিয়ার

## আরও দেখুন
* পটিয়া উপজেলা
* পটিয়া থানা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:পটিয়া উপজেলার ইউনিয়ন
ব্যাটম্যান: আরকাম অ্যাসাইলাম

**ব্যাটম্যান: আরকাম অ্যাসাইলাম** ২০০৯ সালে প্রকাশিত ডিসি কমিকসের ব্যাটম্যান চরিত্রের উপর ভিত্তি করে নির্মিত একটি অ্যাকশন-অ্যাডভেঞ্জার ভিডিও গেম। এটি নির্মাণ করে রকস্টেডি স্টুডিওস এবং এইদোস ইন্টারেকটিভ ওয়ার্নার ব্রোস. ইন্টারেকটিভ এন্টারটেইনমেন্টের সাথে একত্রে প্লেস্টেশন ৩, এক্সবক্স ৩৬০ ভিডিও গেম কনসোল এবং মাইক্রোসফট উইন্ডোজের জন্য প্রকাশ করে। গেমটি কনসোলের জন্য বিশ্বব্যাপী মুক্তি পায় ২৫ আগস্ট, ২০০৯ এবং মাইক্রোসফট উইন্ডোজের জন্য মুক্তি পায় একই বছরের ১৫ সেপ্টেম্বর।

*আরকাম অ্যাসাইলাম* অভিজ্ঞ লেখক পল ডিনি লিখেছেন যা বহুদিন ধরে চলা কমিক বইকে ভিত্তি করে নির্মিত। গেমের প্রধান কাহিনীতে ব্যাটম্যানের প্রধান শত্রু, দ্য জোকার, আরকাম অ্যাসাইলামের নিয়ন্ত্রণ দখল এবং ব্যাটম্যানকে এর ভিতর তার বন্দী শত্রুদের সাথে আটক করার একটি বিশদ পরিকল্পনা করে। জোকার কাল্পনিক শহর গথাম সিটিকে লুকানো বোমা দিয়ে উড়িয়ে দেওয়ার হুমকি দেওয়ার কারণে ব্যাটম্যান অ্যাসাইলামের বন্দীদের সাথে লড়াই করতে এবং জোকারের পরিকল্পনা থামাতে বাধ্য হয়। কেভিন কনরয়, মার্ক হামিল এবং আর্লিন সরকিন যথাক্রমে ব্যাটম্যান, দ্য জোকার এবং হার্লে কুইন চরিত্রে কণ্ঠ দেন।

## তথ্যসূত্র

বিষয়শ্রেণী:২০০৯-এর ভিডিও গেম
বিষয়শ্রেণী:অ্যাকশন-অ্যাডভেঞ্চার গেম
বিষয়শ্রেণী:উইন্ডোজ গেম
বিষয়শ্রেণী:ম্যাক ওএসের গেম
বিষয়শ্রেণী:ভিডিও গেম
বিষয়শ্রেণী:প্লেস্টেশন ৩-এর ভিডিও গেম
বিষয়শ্রেণী:একক খেলোয়াড় ভিডিও গেম
জাতীয় জলপথ ২

**জাতীয় জলপথ ২** অসম রাজ্যের ব্রহ্মপুত্র নদে গঠন করা হয়েছে। নদীর শদিয়া থেকে বাংলাদেশ সীমান্ত পর্যন্ত জাতীয় জলপথ ২ এর অন্তর্গত। এই জাতীয় জলপথের দৈর্ঘ্য ৮৯১ কিলোমিটার। এই জলপথে ১১ টি জেটি গড়ে তুলা হয়েছপ। এর মধ্যে ১ টি জেটি স্থায়ী (পান্ডু বন্দর) ও বাকি ১০ টি ভাসমান বা অস্থায়ী। জলপথটি ১ সেপ্টেম্বর ১৯৮৮ সালে  গঠন করা হয়। বর্তমানে জলপথটি আসামের পণ্য পরিবহনে গুরুত্ব পূর্ণ ভূমিকা রাখে। 
 
এই জলপথে ডিব্রুগড় ও বাংলাদেশ সীমান্তে সংকেত ব্যবস্থা তৈরি করা হয়েছে এবং বাতিঘর গঠন করা হয়েছে। এই জলপথে ভারত ও বাংলাদেশ এর মধ্যে  পণ্য আমদানি - রপ্তানির কথা চলছে।

## আরও দেখুন
*জাতীয় জলপথ আইন, ২০১৫
*জাতীয় জলপথ ১
*ভারতের অন্তর্দেশীয় জলপথসমূহ

## তথ্যসূত্র

*Waterway bill 2015 দি টাইমস অফ ইন্ডিয়া

বিষয়শ্রেণী:ভারতের জলপথ
বিষয়শ্রেণী:আসামের পরিবহন
সুয়েজ খাল সেতু

**সুয়েজ খাল সেতু** বা **মুবারক পেয়সি সেতু** (যা *মিশরীয়-জাপানি মৈত্রী সেতু*, *আল সালাম সেতু*, বা *আল সালাম শান্তি সেতু* নামেও পরিচিত) এল কোয়ান্টারায় সুয়েজ খাল অতিক্রম করেছে। এটি মিশরের সিনাই উপদ্বীপের সঙ্গে বাকি মিশরের সংযোগ রক্ষা করে।

## নকশা ও নির্মাণ

সেতুটি মিশর সরকার ও জাপান সরকারের প্রচেষ্টায় গড়ে উঠেছে।  মার্চ ১৯৯৫ সালে তৎকালীন রাষ্ট্রপতি হোসনি মুবারকের জাপানে সফরকালের চুক্তির সম্মতি,  সিনাই উপদ্বীপ বিকাশ করার একটি বড় প্রকল্পের অংশ হিসেবে, এই সেতু নির্মাণের ৬০% (১৩.৫ বিলিয়ন ইয়েন) অর্থ বহন করে জাপান সরকার। বাকি ৪০% অর্থ দেয় মিশর সরকার।

কাজিমা কর্পোরেশন এই সেতু নির্মাণের মূল নির্মাণ সংস্থা। সেতুটি ইস্পাত ও কংক্রিট সহযোগে নির্মাণ করা হয়েছে। এটি একটি ক্যাবল স্টেট সেতু। সেতুটির দৈর্ঘ্য  এবং মূলখন্ডের দৈর্ঘ্য । নদীর বক্ষ থেকে সেতুটি  উচু এবং সেতুর স্তম্বগুলির উচ্চতা । সেতুটি ১০ মিটার চওড়া। সেতুর নির্মাণ শুরু হয় ১৯৯৫ সালে এবং এর শুভ উদ্ভোধন হয় ২০০১ সালে।
জলতল থেকে সেতুটি ৭০ মিটার উচু হওয়ার কারণে সুয়েজ খাল দিয়ে ৬৮ মিটারের বেশি উচু জাহাজ যেতে দেওয়া হয় না।

## তথ্যসূত্র

## বহিঃসংযোগ

*মিশরে জাপান দূতাবাস: অর্থনৈতিক সহযোগিতা (অফিশিয়াল উন্নয়ন সহায়তা, ওডিএ) 
*সুয়েজ খালে তারের সেতু নির্মাণের পরিকল্পনা, নকশা ও নির্মাণ দিক 

বিষয়শ্রেণী:সুয়েজ খাল
বিষয়শ্রেণী:২০০১-এ সম্পন্ন সেতু
মেট্রোপলিটান বিল্ডিং (কলকাতা)

**মেট্রোপলিটান বিল্ডিং** হল ভারতের পশ্চিমবঙ্গ রাজ্যের রাজধানী কলকাতা শহরের জওহরলাল নেহেরু রোডের উপর অবস্থিত একটি ভবন। এটি আগে হোয়াইটওয়ে লেইডল ডিপার্টমেন্ট স্টোর নামে পরিচিত ছিল। ব্রিটিশ শাসনকাল থেকেই এটি কলকাতার একটি বিখ্যাত ডিপার্টমেন্ট স্টোর। এই ভবনটি নিও-ব্যারোক স্থাপত্যশৈলীর একটি নিদর্শন। এতে গম্বুজ, একটি ক্লক টাওয়ার ও খিলানযুক্ত জানলা দেখা যায়। ১৯০৫ সালে এই ভবনটি নির্মিত হয়। স্বাধীনতার পর মেট্রোপলিটান লাইফ ইনসিওরেন্স কোম্পানি এই ভবনটির মালিকানা হস্তগত করে। তাই এই ভবনটি ‘মেট্রোপলিটান বিল্ডিং’ নামে পরিচিতি লাভ করে।

মেট্রোপলিটান বিল্ডিং-টি শহিদ মিনার ও গ্র্যান্ড হোটেলের কাছে অবস্থিত।

## বৈশিষ্ট্য

মেট্রোপলিটার বিল্ডিং একটি বৃহদাকার ভবন। এই ভবনের চার কোণে চারটি গম্বুজযুক্ত মিনার রয়েছে। এগুলি উচ্চ প্যাভিলিয়নের উপর স্থাপিত। একতলাটি বৈশিষ্ট্যবিহীন। একতলায় অর্ধ্ববৃত্তাকার খিলানযুক্ত তোরণ দেখা যায়। ভবনের সম্মুখভাগে অভিক্ষিপ্ত ত্রিকোণাকার গবাক্ষ দেখা যায়। এগুলিতে সাধারণ স্তম্ভ ও কোরিন্থিয়ান শীর্ষভাগ দেখা যায়। সংস্কারের পর এখনও মেট্রোপলিটান বিল্ডিং কলকাতার একটি গুরুত্বপূর্ণ দর্শনীয় স্থান। জনাকীর্ণ চৌরঙ্গি অঞ্চলে বহুদূর থেকে এটিকে দেখা যায়।

## অগ্নিকাণ্ড
১৯৯১ সালে মেট্রোপলিটান বিল্ডিং-এর উপরের তলায় একটি বিধ্বংসী আগুন লাগে। এই আগুনে ১৯শ শতাব্দীর শেষ ভাগে প্রতিষ্ঠিত বিশ্বের প্রাচীনতম কার্যকর ফটোগ্রাফি স্টুডিও বোর্ন অ্যান্ড শেফার্ডের, অনেক মূল নেগেটিভ পুড়ে যায়।

## সংস্কার
ভারতীয় জীবনবিমা নিগম (এলআইসি) ভবনটি সংস্কার করে। তবে এটি এখনও একটি বাণিজ্যিক ভবন। ভবনের বাইরের দেওয়ালে সাদা ও সোনালি রঙ করা হয়েছে। সংস্কারের সময় ভবনের অভ্যন্তরভাগেও প্রচুর পরিবর্তন আনা হয়েছে।

## চিত্রকক্ষ


File:Metropolitan Building - Esplanade - Kolkata 2011-12-18 0026.JPG|সাম্প্রতিক সংস্কারের পর মেট্রোপলিটান বিল্ডিং
File:Whiteways and Laidlaw Building.jpg|সংস্কারের সময় মেট্রোপলিটান বিল্ডিং



## আরও দেখুন
*এসপ্ল্যানেড, কলকাতা
*জওহরলাল নেহেরু রোড
*চৌরঙ্গি

## তথ্যসূত্র

## বহিঃসংযোগ

বিষয়শ্রেণী:কলকাতার ভবন ও স্থাপনা
বিষয়শ্রেণী:কলকাতার দর্শনীয় স্থান
অলিম্পিকে ব্রিটিশ ভার্জিন দ্বীপপুঞ্জ

**[[ব্রিটিশ ভার্জিন দ্বীপপুঞ্জ]]** প্রথম অলিম্পিক গেমসে অংশগ্রহণ করে ১৯৮৪ সালে, এবং তারপর থেকে প্রত্যেক গ্রীষ্মকালীন অলিম্পিকে প্রতিদ্বন্দ্বিতা করে আসলেও এখন পর্যন্ত কোন পদক অর্জন করতে পারেনি।

শীতকালীন অলিম্পিক গেমসে ব্রিটিশ ভার্জিন দ্বীপপুঞ্জ ১৯৮৪ সালে অংশগ্রহণ করলেওও ১৯৮৮ থেকে ২০১০ গেমস পর্যন্ত অংশগ্রহণ করেনি। তবে রাশিয়ার সোচিতে অনুষ্ঠিত ২০১৪ শীতকালীন গেমসে পুনরায় ফিরে আসে।

## পদক তালিকা
### গ্রীষ্মকালীন গেমস অনুযায়ী পদক

### শীতকালীন গেমস অনুযায়ী পদক

## বহিঃসংযোগ
* 
*
মাগুরা সরকারি উচ্চ বিদ্যালয়

**মাগুরা সরকারি উচ্চ বিদ্যালয়** বাংলাদেশের মাগুরা জেলার একটি শিক্ষা প্রতিষ্ঠান।

## অবস্থান
এই উচ্চ বিদ্যালয়টি মাগুরা জেলায় মাগুরা-ঝিনাইদহ মহাসড়কের উত্তর পাশে অবস্থিত। বিদ্যালয়টির উত্তরে কলেজ পাড়া, দক্ষিণে ও পূর্বে ভায়না, পশ্চিমে দোয়ার পাড় এবং আদর্শ পাড়া।

## ইতিহাস
ঊনবিংশ শতাব্দীর ত্রিশের দশকে মাগুরা শহরের দুই মাইল পশ্চিমে শিবরামপুর গ্রামে স্থানীয় শিক্ষানুরাগী ব্যক্তিবর্গের প্রচেষ্টায় মাইনর স্কুল হিসেবে এটি প্রতিষ্ঠিত হয়েছিল। ১৮৫৪ সালকেই স্কুলের প্রতিষ্ঠাকাল হিসেবে গণ্য করা হয়। ১৮৬০ সালে বিদ্যালয়টি কলকাতা বিশ্ববিদ্যালয় কর্তৃক উচ্চ ইংরেজি বিদ্যালয় হিসেবে অনুমোদন লাভ করে। ১৮৭৬ সালে আকস্মিক অগ্নিকান্ডে বিদ্যালয়টি পুড়ে যায়। এই সময় বিদ্যালয়টির প্রতিষ্ঠাতা প্রধান শিক্ষক যোগেন্দ্রনাথ সিনহার অক্লান্ত প্রচেষ্টা এবং তদানীন্তন মহকুমা প্রশাসক কালীপ্রসন্ন সিংহ-এর পৃষ্ঠপোষকতা ও অর্থানুকূল্যে একটি পাকা ইমারতে বিদ্যালয় ভবনটি স্থানান্তরিত হয় যেখানে আজ মাগুরা মহিলা কলেজের মূল ভবন অবস্থিত। বিদ্যালয়টি ১৯৮১ সালের ১ আগস্ট বর্তমান অবস্থানে স্থানান্তরিত হয়। এই সময়ের মধ্যে বিদ্যালয়টি একাধিকবার স্থান পরিবর্তনের সাথে সাথে নামও পরিবর্তিত হয়েছে। প্রথমে শিবরামপুর মাইনর স্কুল হতে মাগুরা উচ্চ ইংরেজি বিদ্যালয়, এরপর ১৯৬০ এর দশকে নামকরণ হয় মাগুরা মডেল হাইস্কুল এবং সর্বশেষ ১৯৭০ সালে বিদ্যালয়টির নামকরণ হয় মাগুরা সরকারি উচ্চ বিদ্যালয়।

## অবকাঠামো
বর্তমান বিদ্যালয়টি প্রায়  জমির উপর অবস্থিত। বিদ্যালয়টিতে বৃহৎ ‘L’ আকৃতির ত্রিতল ভবনসহ প্রধান শিক্ষকের বাসভবন রয়েছে। মোট শ্রেণিকক্ষ রয়েছে ১৬টি, অফিস কক্ষ ৩টি,
হল রুম ১টি, গবেষণাগার ৪টি, পাঠাগার ১টি, মসজিদ ১টি, ছাত্রাবাস ১টি, খেলার মাঠ ২টি এবং পুকুর রয়েছে ১টি।

## শিক্ষা কার্যক্রম
বর্তমানে স্কুলে ছাত্রসংখ্যা প্রায় বারোশত এবং শিক্ষক-শিক্ষিকার সংখ্যা ৪৭। ষষ্ঠ থেকে দশম পর্যন্ত ২ শিফটে মোট ৫টি শ্রেণিতে শাখা রয়েছে ১০ টি। নবম ও দশম শ্রেণিতে চালু আছে বিজ্ঞান, ব্যবসায় শিক্ষা ও মানবিক বিভাগ।

## সহ-শিক্ষা কার্যক্রম
খেলাধুলা বিশেষত কাবাডি, হ্যান্ডবল, ক্রিকেট, ফুটবল, দাবা, বিতর্ক, বিজ্ঞান মেলা, সাংস্কৃতিক প্রতিযোগিতা, স্কাউট, বিএনসিসি প্রোগ্রামে অংশগ্রহণ করে বিদ্যালয়টি সুনাম অর্জন করেছে। এছাড়া বিদ্যালয়টি *সৃজনী* নামে একটি নিয়মিত বর্ষপুস্তক প্রকাশ করে থাকে।

## উল্লেখযোগ্য শিক্ষার্থী

* মোহাম্মদ লুৎফর রহমান - বাঙালি সাহিত্যিক, সম্পাদক ও সমাজকর্মী

## আরও দেখুন
*বাংলাদেশের বিদ্যালয়সমূহের তালিকা
*মাগুরা সরকারি বালিকা উচ্চ বিদ্যালয়
*মাগুরা সদর উপজেলা

## তথ্যসূত্র

## বহিঃসংযোগ

*অফিসিয়াল ওয়েবসাইট

বিষয়শ্রেণী:১৮৫৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:মাগুরা জেলার বিদ্যালয়
বিষয়শ্রেণী:১৮৫৪-এ ব্রিটিশ ভারতে প্রতিষ্ঠিত
মালভূমি

**মালভূমি** সমুদ্রপৃষ্ঠ থেকে প্রায় ৩০০ – ৬০০ মিটার উঁচুতে অবস্থিত, উপরিভাগ প্রায় সমতল বা তরঙ্গায়িত এবং চারিদিক খাড়া ঢালযুক্ত বিস্তৃত ভূমিকে মালভূমি বলে।

যেহেতু মালভূমি দেখতে অনেকটা টেবিলের মতো অর্থাৎ এর ওপরটা প্রায় সমতল এবং চারিদিক খাড়া ঢালযুক্ত, সেইজন্য মালভূমির অপর নাম টেবিলল্যান্ড। যেমনঃ তিব্বতের মালভূমি, ছোটোনাগপুরের মালভূমি প্রভৃতি।

## প্রকারভেদ
মালভূমিগুলি তাদের আশেপাশের পরিবেশ এবং উৎপত্তি অনুসারে চার ভাগে ভাগ করা যায়।

* পর্বত বেষ্টিত মালভূমিঃ ভু-আলোড়নের ফলে ভঙ্গিল পর্বত (উঁচু-নিচু ভাজ বিশিষ্ট পর্বত) সৃষ্টি হওয়ার সময় দুটি সমান্তরাল পর্বতশ্রেনীর মাঝখানের স্থান পার্শ্বচাপের উচু হয়ে এই প্রকার মালভূমির সৃষ্টি করে। চারিদিক পর্বত দ্বারা বেষ্টিত থাকায় এর নাম পর্বতবেষ্টিত মালভূমি। যেমনঃ তিব্বতের মালভূমি, ইরানের মালভূমি প্রভৃতি।
* ব্যবচ্ছিন্ন মালভূমিঃ নদী, বায়ু, হিমবাহ প্রভৃতি প্রাকৃতিক শক্তির মাধ্যমে প্রাচীন পর্বত অঞ্চল ধীরে ধীরে ক্ষয়প্রাপ্ত হয় এবং উচ্চতা হ্রাস পায়। এরপর ওই মালভূমির ওপর দিয়ে নদনদী ও তার শাখা প্রশাখা প্রবাহিত হলে এদের উপত্যকা বরাবর মালভূমিটি ছোটো ছোটো অংশে বিভক্ত হয়ে পড়ে। এইভাবে কোনো বিস্তৃত মালভূমি অঞ্চল নদী উপত্যকা দ্বারা বিচ্ছিন্ন হয়ে ব্যবচ্ছিন্ন মালভূমির সৃষ্টি করে। যেমনঃ ছোটোনাগপুরের মালভূমি।
* লাভাগঠিত মালভূমি: অনেক সময় ভূগর্ভস্থ ম্যাগমা ভূত্বকের কোনো ফাটল বা দুর্বল অংশের মধ্য দিয়ে নির্গত হয়ে ভূপৃষ্ঠে লাভা রুপে স্তরে স্তরে সঞ্চিত হয়। দীর্ঘ দিন ধরে এই সঞ্চিত লাভা ঠান্ডা ও কঠিন হয়ে লাভা মালভূমির সৃষ্টি করে। যেমনঃ ভারতের দাক্ষিনাত্য মালভূমি।

## মালভূমির আকার ও আকৃতি
উচ্চতা ছাড়াও মালভূমির অন্য যেসব উল্লেখযোগ্য বৈশিষ্ট্য রয়েছে সেগুলো হলো—

ক) মালভূমি এক বিস্তীর্ণ উচ্চভূমি।

খ) এর উপরিভাগ প্রায় সমতল বা কিছুটা তরঙ্গায়িত।

গ) চারদিকে ঢাল বেশ বড়।

ঘ) মালভূমিকে টেবিললান্ড বলে৷

## আরও দেখুন
সমভূমি

পর্বত

## তথ্যসূত্র


বিষয়শ্রেণী:ভূগোল
বিষয়শ্রেণী:ঢাল ভূমিরূপ
বিষয়শ্রেণী:মালভূমি
অলিম্পিকে ক্যামেরুন

**[[ক্যামেরুন]]** ১৯৬৪ সালে অলিম্পিক গেমসে অভিষেকের পর থেকে সকল গ্রীষ্মকালীন অলিম্পিকে প্রতিদ্বন্দ্বিতা করে আসছে। যদিও ১৯৭৬ গ্রীষ্মকালীন অলিম্পিকে নিউজিল্যান্ডের অংশগ্রহণের প্রতিবাদে আফ্রিকান বয়কটের অংশ হিসাবে তিনদিন প্রতিযোগিতা চলার পরে বয়কট করেছিল। এছাড়া ২০০২ শীতকালীন অলিম্পিকে ক্যামেরুনের একজন ক্রীড়াবিদ প্রতিযোগিতায় অংশগ্রহণ করেছিল।

ক্যামেরুনের ক্রীড়াবিদগণ ২০০০ গ্রীষ্মকালীন অলিম্পিকে ফুটবলে স্বর্ণ পদক সহ মোট পাঁচটি পদক জিতেছে। তবে শীতকালীন অলিম্পিক গেমসে কোন পদক জিততে পারেনি।

ক্যামেরুনের জাতীয় অলিম্পিক কমিটি ১৯৬৩ সালে গঠিত হয়।

## পদক তালিকা
### গ্রীষ্মকালীন গেমস অনুযায়ী পদক

### শীতকালীন গেমস অনুযায়ী পদক

### ক্রীড়া অনুযায়ী পদক

## বহিঃসংযোগ
* 
* 
* 
*
মারিও মিরান্ডা

পদ্মবিভুষন **মারিও মিরান্ডা**  (**Mario João Carlos do Rosario de Brito Miranda)** (২রা মে ১৯২৬- ১১ ডিসেম্বর ২০১১), ছিলেন একজন ভারতীয় কার্টুনিস্ট ও চিত্রকর, যার ক্রিয়া-কর্মের পরিধি ছিলো গোয়া রাজ্যের লউটলিম কে ঘিরে।

মিরান্ডা যুক্ত ছিলেন দ্য টাইমস অব ইন্ডিয়া ও ইকনমিক টাইমস এর মত মুম্বাইয়ের অনেক নামী পত্রিকার সাথে, মূলত ইলাস্ট্রেশনের কাজের জন্য। তিনি তার মৃত্যুর পর ২০১২ খ্রীঃ -তে পদ্মবিভুষণ দ্বারা সম্মানিত হন।

## তথ্যসূত্র

বিষয়শ্রেণী:১৯২৬-এ জন্ম
বিষয়শ্রেণী:২০১১-এ মৃত্যু
বিষয়শ্রেণী:২০শ শতাব্দীর ভারতীয় সাংবাদিক
বিষয়শ্রেণী:পর্তুগিজ বংশোদ্ভূত ভারতীয় ব্যক্তি
বিষয়শ্রেণী:শিল্পকলায় পদ্মবিভূষণ প্রাপক
বিষয়শ্রেণী:সাহিত্য ও শিক্ষায় পদ্মভূষণ প্রাপক
বিষয়শ্রেণী:সাহিত্য ও শিক্ষায় পদ্মশ্রী প্রাপক
বিষয়শ্রেণী:ভারতীয় রোমান ক্যাথলিক
বিষয়শ্রেণী:ভারতীয় পুরুষ সাংবাদিক
বিষয়শ্রেণী:২০শ শতাব্দীর ভারতীয় চিত্রশিল্পী
যাত্রাবাড়ী–গুলিস্তান ফ্লাইওভার

**যাত্রাবাড়ী–গুলিস্তান ফ্লাইওভার** (পূর্বনাম: মেয়র মোহম্মদ হানিফ উড়ালপুল) হলো ঢাকার দক্ষিণ অঞ্চলের একটি উড়ালপুল। এটি ঢাকা-চট্টগ্রাম মহাসড়োকের সঙ্গে ঢাকাকে যুক্ত করেছে।এটি বাংলাদেশ এর দীর্ঘতম ফ্লাইওভার। এর দৈর্ঘ্য ১০.৬ কিমি। মূল ফ্লাইওভারটির দৈর্ঘ্য ৪.১ কিমি ও সংযোগকারী সড়কের দৈর্ঘ্য ৬.২ কিমি। এটি ঢাকার চানখা'রপুল থেকে শুরু করে যাত্রাবাড়িতে শেষ হয়েছে। ফ্লাইওভারটি চার লেনের এবং সংযোগকারী সড়ক গুলি ২ লেনের। এই ফ্লাইওভার গুলিস্তান ও যাত্রাবাড়ির মধ্যে যানজট কমিয়েছে।

## বিবরণ
চার লেনবিশিষ্ট এই উড়ালসড়কে ছয়টি প্রবেশ ও সাতটি বেরোনোর পথসহ মোট ১৩টি ওঠা-নামার পথ (র‍্যাম্প) রয়েছে।প্রায় ১০.৬ কিলোমিটার দীর্ঘ এই ফ্লাইওভার চালু হওয়ার পর রাজধানীর একাংশে যানজট অনেক কমে এসেছে। পাবলিক প্রাইভেট পার্টনারশিপ (পিপিপি) পদ্ধতিতে নির্মিত দেশের এটি প্রথম ফ্লাইওভার।

## শুল্ক
দীর্ঘতম এই ফ্লাইওভারে যানবাহন প্রবেশের সময় টোল দিতে হবে না। বের হওয়ার পথে টোলের জন্য নির্ধারিত অর্থ দিতে হবে। তবে জনসাধারণের প্রবেশে কোন বাধা থাকবে না, টোলও দিতে হবে না। যানবাহন অনুযায়ী নির্ধারিত টোলের হার:

## তথ্যসূত্র

বিষয়শ্রেণী:ঢাকার সেতু ও উড়ালসেতু
বিষয়শ্রেণী:বাংলাদেশের সড়ক সেতু
বিষয়শ্রেণী:বাংলাদেশের পরিবহনব্যবস্থা
বিষয়শ্রেণী:ঢাকার পরিবহন
অলিম্পিকে কেইম্যান দ্বীপপুঞ্জ

**[[কেইম্যান দ্বীপপুঞ্জ]]** প্রথম ১৯৭৬ সালে অলিম্পিক গেমসে অংশগ্রহণ করলেও ১৯৮০ গেমসে যুক্তরাষ্ট্রের নেতৃত্বে বয়কট করেছিল। ১৯৮৪ গেমসে কেইম্যান দ্বীপপুঞ্জ পুনরায় ফিরে আসে এবং তারপর থেকে সকল গ্রীষ্মকালীন অলিম্পিক গেমসে প্রতিদ্বন্দ্বিতা করে আসছে।

কেইম্যান দ্বীপপুঞ্জ শীতকালীন অলিম্পিক গেমসে প্রথম ২০১০ সালে অংশগ্রহণ করে। ২০১৪ শীতকালীন অলিম্পিকেও অংশগ্রহণ করেছে।

১৯৬৩ সালে জ্যামাইকান স্বাধীনতা অর্জনের পর কেইম্যান দ্বীপপুঞ্জ ব্রিটিশ শাসিত অঞ্চল হিসাবে জ্যামাইকা থেকে আলাদা হয়ে যায়। ১৯৭৩ সালে কেইম্যান দ্বীপপুঞ্জ অলিম্পিক কমিটি গঠিত হয় এবং ১৯৭৬ সালে আইওসির স্বীকৃতি লাভ করে।

## পদক তালিকা

### গ্রীষ্মকালীন গেমস অনুযায়ী পদক

### শীতকালীন গেমস অনুযায়ী পদক

## তথ্যসূত্র

## বহিঃসংযোগ
* 
*
আলমডাঙ্গা (দ্ব্যর্থতা নিরসন)

**[[আলমডাঙ্গা]]** নামে বাংলাদেশে একটি শহর রয়েছে। এছাড়াও কুষ্টিয়া দ্বারা যা কিছু বোঝানো হতে পারে:

* আলমডাঙ্গা উপজেলা, চুয়াডাঙ্গা জেলার একটি উপজেলা
* আলমডাঙ্গা পৌরসভা, আলমডাঙ্গা উপজেলার একটি পৌরসভা
* আলমডাঙ্গা থানা, আলমডাঙ্গা উপজেলার একটি থানা
চুয়াডাঙ্গা রেলওয়ে স্টেশন

**চুয়াডাঙ্গা রেলওয়ে স্টেশন ১৮৫৯ সালে নির্মিত**  বাংলাদেশের চুয়াডাঙ্গা জেলার অন্তর্গত চুয়াডাঙ্গা শহরে অবস্থিত বাংলাদেশের প্রথম রেলওয়ে স্টেশন।  চুয়াডাঙ্গা জেলা ও তার পার্শ্ববর্তী মেহেরপুর ও ঝিনাইদহ জেলার বাসিন্দাদের রেল পরিসেবা প্রদান করে আসছে।

## ইতিহাস
১৮৫৯ সালে ইস্টার্ন বেঙ্গল রেলওয়ে কোম্পানি কোলকাতা-কুষ্টিয়া (জগতি) পর্যন্ত ব্রডগেজ ৫' ৪" সিঙ্গেল রেলপথ নির্মাণ কাজ শুরু করলে, একই বছর চুয়াডাঙ্গা স্টেশনের নির্মাণ কাজ শুরু হয় এবং এর কাজ শেষ হয় ১৮৬০ সালে। ১৮৬২ সালের ১৫ নভেম্বর কলকাতা-কুষ্টিয়া (জগতি) রেলপথে ট্রেন চলাচল শুরুর মাধ্যমে পূর্ব বাংলায় কার্যক্রম শুরু হয়।  তখন ট্রেনের ইঞ্জিনে পানি সরবরাহের জন্য চুয়াডাঙ্গা রেলওয়ে স্টেশনের পাশে ওভারহেড ট্যাংক ও স্টেশনের যাত্রীদের জন্য একটি ফুটওভার ব্রীজ স্থাপন করা হয়। ১৮৬২ সালের ১৫ নভেম্বর থেকে আজ অবধি চুয়াডাঙ্গা রেলওয়ে স্টেশন দুটি রেল লাইন ও দুটি প্লাটফর্মের মাধ্যমে চুয়াডাঙ্গা শহর ও তার পার্শ্ববর্তী মেহেরপুর ও ঝিনাইদহ এলাকার লোকজনকে পরিসেবা প্রদান করে আসছে।

১৯৪৭ সালে ভারত বিভাগের জন্য বঙ্গ প্রদেশের রেল যোগাযোগ ক্ষতিগ্রস্ত হয়। অবিভক্ত ভারতে ব্রিটিশ শাসনের সময়, নিয়মিত রাতব্যাপী কলকাতা, গোয়ালন্দ, ঢাকা ও নারায়ণগঞ্জের মধ্যে ট্রেন চলাচল করত। ভারত ভাগের পর ইস্ট বেঙ্গল মেইল, ইস্ট বেঙ্গল এক্সপ্রেস এবং বরিশাল এক্সপ্রেস - এই তিনটি ট্রেন, ১৯৬৫ পর্যন্ত দুই দেশের মধ্যে চলাচল করেছিল।

## যাত্রীবাহী ট্রেন পরিষেবা
এই স্টেশনে খুলনা–রাজশাহী রুটের কপোতাক্ষ ও সাগরদাঁড়ি এক্সপ্রেস, খুলনা–ঢাকা রুটের চিত্রা সুন্দরবন এক্সপ্রেস ও বেনাপোল এক্সপ্রেস , খুলনা–চিলাহাটি রুটের রূপসা ও সীমান্ত এক্সপ্রেস, খুলনা–চাঁপাইনবাবগঞ্জ রুটের মহানন্দা এক্সপ্রেস, খুলনা–পার্বতীপুর রুটের রকেট এক্সপ্রেস ও খুলনা–গোয়ালন্দ ঘাট রুটের নকশীকাঁথা এক্সপ্রেস যাত্রাবিরতি দেয়।

## তথ্যসূত্র

## বহিঃসংযোগ
* 
* চুয়াডাঙ্গা রেলওয়ে স্টেশনের সময়সূচী

বিষয়শ্রেণী:চুয়াডাঙ্গা জেলার রেলওয়ে স্টেশন
রেলওয়ে স্টেশন
বার্থা বেঞ্জ

**বার্থা বেঞ্জ** () (৩ মে ১৮৪৯ - ৫ মে ১৯৪৪) ছিলেন একজন জার্মান পথিকৃৎ। তিনি মোটরগাড়ির উদ্ভাবক হিসেবে বিখ্যাত  কার্ল ফ্রেডরিখ বেঞ্জ এর সহধর্মিনী এবং ব্যবসায়িক অংশীদার ছিলেন। ১৮৮৮ সালে,  মোটরগাড়ি চালিয়ে বেশি দূরত্ব অতিক্রমকরা ব্যক্তিদের মধ্যে তিনি ছিলেন প্রথম ব্যক্তি। এইরকমটা করার মাধ্যমে তিনি বেঞ্জ পেটেন্ট-মোটরওয়াগেনকে বিশ্ববাসীর নজরে নিয়ে আসেন এবং  কোম্পানী তার প্রথম বিক্রয় পেয়েছিল।

## তথ্যসূত্র

## বহিঃসংযোগ
*Prof. John H. Lienhard on Bertha Benz's ride
*The First Road Trip 
*Automuseum Dr. Carl Benz
*The Car is Born - A documentary chronicling the events during Bertha's historic drive

বিষয়শ্রেণী:১৮৪৯-এ জন্ম
বিষয়শ্রেণী:১৯৪৪-এ মৃত্যু
বিষয়শ্রেণী:১৯শ শতাব্দীর জার্মান উদ্ভাবক
বিষয়শ্রেণী:নারী উদ্ভাবক
বোম্বে হাই

**বোম্বে হাই** বা মুম্বাই হাই হল ভারতের মুম্বাই এর উপকূল থেকে ১৭৬ কিলোমিটার দূরে সমুদ্রগর্ভে অবস্থাত একটি তৈল ক্ষেত্র। এই তৈল ক্ষেত্রটি রাশিয়া এবং  ভারত এর ওএনজিসি যৌথ ভাবে অনুষন্ধানের মাধ্যমে ১৯৬৫ সালে অবিষ্কৃত হয়। এটিই ভারতের সর্ববৃহত তৈল খনি। এই তৈল ক্ষত্রটি পূর্ব পশ্চিমে ৬৫ কিমি ও উত্তর দক্ষিণে ২৩  কিমি লম্বা।
এর মোট আয়তন ১,৪৯৫ বর্গকিমি।

১৯৬৪-৬৭ সালে খাম্বাত উপসাগর (পূর্বে কাম্বা) এর মানচিত্রায়নের সময় ভূতাত্ত্বিক অনুসন্ধান জাহাজ *একাডেমিক আরখাঁজেলস্কি*  থেকে পরিচালিত একটি ভারতীয় তেল অনুসন্ধানের দল দ্বারা বোম্বে হাই তেলক্ষেত্র আবিষ্কৃত হয়, এরপর ১৯৭২ সালে একটি বিস্তারিত জরিপ চালানো হয়।  ক্ষেত্রের নামকরণ করা হয় ১৯৬৫ সালে একটি জরিপ চালানোর একটি দল থেকে, যারা বোম্বের পেড্ডার রোডের কম্বাল্লা হিলয়ের রশ্মি বিল্ডিংয়ে তেলক্ষেত্রটির বিশ্লেষণ করে। ১৯৭৪ সালে তেলক্ষেত্রটিতে প্রথম উপকূলবর্তী তেল কূপ খনন করা হয়। 

প্রতিটি তেল সম্পদ শিলার জন্য প্রধানত লবণ গম্বুজ, প্রবাল প্রাচীর, ফল্ট ফাঁদ এবং ভাঁজ ফাঁদের  কাঠাম গঠনের প্রয়োজন। বোম্বে হাই ক্ষেত্রে, কাঠামোটি "উত্তর-উত্তরপশ্চিম থেকে দক্ষিণ-দক্ষিণপূর্ব দিকে ৬৫ কিলোমিটার লম্বা এবং ২৩ কিলোমিটার চওড়া", এবং এটিই সবচেয়ে সম্ভাব্য কারণ তেলক্ষেত্রটিকে "বোম্বে হাই" নামে ডাকার।

## ভূতত্ত্ব
এটি একটি কার্বনেট ভান্ডার, প্রধান উৎপাদনকারী এলাকা, এল-৩ যা লগুনাল, আলাল টিপ, ফেরামিনিফেরাল ঢিবি এবং এরপর উপকূলীয় মার্শের পললযুক্ত চক্রের মধ্যবর্তী মধ্যম মায়োসিন পাথর দ্বারা আবদ্ধ। বোম্বে হাই তিনটি ব্লক পূর্ব-পশ্চিম ট্রেন্ডিং ফল্ট দ্বারা বিভক্ত, ব্লক তিনটি গ্যাস-তেলের সংযোগ দ্বারা নিজেদের মধ্যে যুক্ত, কিন্তু তা প্রায় ১,৩৫৫ মিটার গভীরে। 

## উৎপাদন

এই তৈল ক্ষেত্রটি ২০০৪ সালে ভারতের  মোট খনিজ তেলের যোগানের ১৪% প্রদান করে এবং দেশজ উৎপাদের ৩৮% উৎপাদন করে।

২৫ শে জুলাই, ২০০৫ সালে একটি অগ্নিকান্ডে প্রধান উৎপাদন প্ল্যাটফর্মটি ধ্বংস হয়ে যায়, ভারতীয় উপকূলরক্ষী বাহিনীর উদ্ধার অভিযান সত্ত্বেও কমপক্ষে ২২ জন মানুষ মারা যায়। প্ল্যাটফর্মটি ১,১০,০০০ ব্যারেল প্রতি দিন (১৭,০০০ ঘনমিটার/দিন), অথবা ভারতের তেল উৎপাদন ১৫% উৎপাদন করছিল। এটি পুনর্নির্মাণ করতে সময় লাগে ৪ মাস এবং আনুমানিক প্রায় ₹১,২০০ কোটি টাকা বা $৩০০ মিলিয়ন মার্কিন ডলার খরচ হয়

ওএনজিসি এপ্রিল ২০০৭ সালে এমএইচএন মধ্যে যুক্ত এবং শীর্ষস্থানীয় সুবিধাগুলির সঙ্গে সাতটি পাইপলাইন নির্মাণের অনুমোদন করে। এই পাইপলাইন মুম্বাই হাই অশোধিত তেল থেকে সর্বোত্তম ব্যবহার জন্য অত্যাবশ্যক।

মধ্য প্রাচ্যের উৎপাদিত অশোধিত তেলের থেকে বম্বে হাই থেকে উৎপাদিত অশোধিত তেলের খুব ভালো মানের বলে বিবেচিত হয়। বোম্বে হাই তেলক্ষেত্রের অশোধিত তেলে ৬০% এর বেশি প্যারাফিনিক উপাদান রয়েছে এবং মধ্য প্রাচ্যের হালকা  অশোধিত তেলে মাত্র ২৫% প্যারাফিন রয়েছে। 

২০০৯ সালের নভেম্বরে, বোম্বে হাই তেলক্ষেত্রে উৎপাদনের পরিমাণ ছিল ৩,৪৭,১৯৭ ব্যারেল প্রতি দিন (৫৫,১৯৯.৯ ঘনমিটার/দিন), যা ভারতের গার্হস্থ্য তেল উৎপাদন অর্ধেক। 

২০১৮ সালের হিসাবে তেল ক্ষেত্রের উৎপান ছিল ২,০৫,০০০ ব্যারেল প্রতি দিন (৩২,৬০০ ঘনমিটার/দিন)। 

## তথ্যসূত্র

## বহিঃসংযোগ
*Mumbai Offshore Basin

বিষয়শ্রেণী:ভারতের তেলক্ষেত্র
কাহো না... প্যায়ার হ্যায়

***কাহো না... পেয়্যার হ্যায়*** (; ) হল ২০০০ সালে মুক্তিপ্রাপ্ত একটি ভারতীয় রোম্যান্টিক থ্রিলার চলচ্চিত্র। এই চলচ্চিত্রটির পরিচালক ছিলেন রাকেশ রোশন। এই ছবিতেই তার পুত্র হৃতিক রোশন ও অমীশা প্যাটেল প্রথম আত্মপ্রকাশ করেন। ছবিতে হৃতিককে রোহিত ও রাজের দ্বৈত চরিত্রে দেখা যায়।

*কাহো না... পেয়্যার হ্যায়* ২০০০ সালের বলিউডের সফলতম ছবি। পরে *[[লিমকা বুক অফ রেকর্ডস্‌]]*-এ সর্বাধিক সংখ্যক (১০২টি) পুরস্কার-প্রাপ্ত বলিউড ছবি হিসেবে এটি নাম তোলে। এই ছবির প্রযোজক ও পরিচালক হিসেবে রাকেশ রোশন প্রথম ফিল্মফেয়ার পুরস্কার লাভ করেন। হৃতিক তার অভিনয়ের জন্য প্রশংসিত হন। এই ছবিতে অভিনয় করেই তিনি একসঙ্গে ফিল্মফেয়ার শ্রেষ্ঠ পুরুষ অভিষেক পুরস্কার ও ফিল্মফেয়ার শ্রেষ্ঠ অভিনেতা পুরস্কার পান। তিনিই একমাত্র অভিনেতা যিনি এই দুটি পুরস্কার একসঙ্গে পেয়েছেন।

*কাহো না... পেয়্যার হ্যায়* ছবির সাফল্যে উদ্বুদ্ধ হয়ে পিতাপুত্র জুটি পরবর্তী কয়েকটি ছবিতে একসঙ্গে কাজ করেন। এগুলির মধ্যে উল্লেখযোগ্য *[[কোই... মিল গায়া]]*, *[[কৃষ]]*, *[[কৃষ ৩]]* ও *[[কাইটস্‌ (চলচ্চিত্র)|কাইটস্‌]]*।

## কাহিনী সংক্ষেপ
এই ছবির প্রথমার্ধ্বের শেষে দেখা যায়, নায়ক একটি দুর্ঘটনায় মৃত বলে জানা যাচ্ছে এবং ছবির দ্বিতীয়ার্ধ্বে দেখা যায়, নায়িকাকে মানসিক অবসাদ থেকে মুক্ত করার জন্য কাকার বাড়িতে পাঠানো হচ্ছে। যাত্রাপথে নায়িকা নায়কের মতো দেখতে একজনকে দেখে চমকে উঠছে। পরে নায়িকা তাকেই একটি ডিস্কোথেকে আনন্দের সঙ্গে নাচতে দেখছে। এই ঘটনাটি ১৯৮৬ সালের কন্নড় চলচ্চিত্র *[[কথা সপ্তমী]]* থেকে অনুপ্রাণিত।

## কুশীলব
* হৃতিক রোশন - *রোহিত মেহরা* / *রাজ চোপড়া*
* অমীশা প্যাটেল - *সোনিয়া সাক্সেনা*
* দলিপ তাহিল - *শক্তি মালিক*
* অনুপম খের - *মিস্টার সাক্সেনা* / *সারজি*
* মহনিশ বেহল - *ইনস্পেক্টর কদম*
* আশিষ বিদ্যার্থী - *ইনস্পেক্টর শিন্দে*
* সতিশ শাহ - *অ্যান্থনি রদ্রিগেজ*, রোহিতের বাড়ির মালিক
* ফরিদা জালাল - *লিলি অ্যান্থনি রদ্রিগেজ* রোহিতের বাড়ির মালিকের স্ত্রী
* রাজেশ ট্যান্ডন - *অতুল মালিক*, শক্তি মালিকের পুত্র ও সোনিয়ার বন্ধু
* আশা পটেল - *মিসেস চোপড়া*, রাজের মা
* তানাজ কারিম - *নিতা সাক্সেনা*
* ব্রজেশ হিরজি - *টনি*, রোহিতের বন্ধু
* অভিষেক শর্মা - *অমিত মেহরা*, রোহিতের ছোট ভাই
* জনি লিভার - *ইনস্পেক্টর পারব*
* কাম্য পাঞ্জাবি - *শোভা*

## তথ্যসূত্র

## বহিঃসংযোগ
* 

বিষয়শ্রেণী:২০০০-এর চলচ্চিত্র
বিষয়শ্রেণী:২০০০-এর প্রণয়ধর্মী থ্রিলার চলচ্চিত্র
বিষয়শ্রেণী:২০০০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় প্রণয়ধর্মী রোমাঞ্চকর চলচ্চিত্র
বিষয়শ্রেণী:রাকেশ রোশন পরিচালিত চলচ্চিত্র
বিষয়শ্রেণী:রাজেশ রোশন সুরারোপিত চলচ্চিত্র
বিষয়শ্রেণী:যশ রাজ ফিল্মস পরিবেশিত চলচ্চিত্র
বিষয়শ্রেণী:মুম্বইয়ের পটভূমিতে চলচ্চিত্র
বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে ফিল্মফেয়ার পুরস্কার বিজয়ী
বিষয়শ্রেণী:শ্রেষ্ঠ চলচ্চিত্র বিভাগে আইফা পুরস্কার বিজয়ী
বিষয়শ্রেণী:শ্রেষ্ঠ চলচ্চিত্র বিভাগে জি সিনে পুরস্কার বিজয়ী
বিষয়শ্রেণী:শ্রেষ্ঠ চলচ্চিত্র বিভাগে স্ক্রিন পুরস্কার বিজয়ী
বিষয়শ্রেণী:নিউজিল্যান্ডে ধারণকৃত চলচ্চিত্র
বিষয়শ্রেণী:থাইল্যান্ডে ধারণকৃত চলচ্চিত্র
মেহের আলী শাহ

**মেহের আলী শাহ** (জন্ম: ১ রমজান ১২৭৫ হিজরী/১৪ এপ্রিল ১৮৫৯, গুলরা শরীফ, মৃত্যু: মে ১৯৩৭) পাকিস্তানের একজন উল্লেখযোগ্য সুফি। তিনি ১৮৫৯ সালে পাকিস্তানের গুলরা শরীফে জন্মগ্রহণ করেন। তিনি চিশতিয়া তরিকার সুফি ছিলেন। হানাফি আলেম হিসেবে তিনি আবদুল হক দেহলভীর অবস্থান সমর্থন করেছেন এবং আহমদিয়া-বিরোধী আন্দোলনের একজন শীর্ষস্থানীয় নেতা ছিলেন। তিনি অনেক গ্রন্থ লিখেছেন, এর মধ্যে বিশেষভাবে উল্লেখযোগ্য হচ্ছে মির্যা গোলাম আহমদের আহমদীয়া মুসলিম আন্দোলনের সমালোচনা করে রচিত সমালোচনামূলক গ্রন্থ *সাইফ এ চিশতিয়া* ("চিশতিয়া তরিকার তরবারি")।

## চিশতিয়া তরিকার সুফি
মেহের আলী শাহ ছিলেন সিলসিলা-এ-চিশতিয়া নিজামিয়ার পীর শামস উদ-দিনের শিষ্য এবং খলিফা (আধ্যাত্বিক প্রতিনিধি)। তার জীবনী মেহের-এ-মুনীর গ্রন্থে বর্ণিত রয়েছে তিনি মক্কায় হাজী ইমদাদুল্লাহ মুহাজির মাক্কীর সাথে সাক্ষাৎ করার পর ইমদাদুল্লাহর খলিফাও মনোনীত হয়েছিলেন।

## আরও দেখুন
*বায়েজিদ বোস্তামি
*আবু বকর শিবলী
*ফখরুদ্দীন আল রাযি
*লাল শাহবাজ কালান্দার
*মোল্লা নাসিরুদ্দিন
*আহমেদ সিরহিন্দি

## তথ্যসূত্র


বিষয়শ্রেণী:১৮৫৯-এ জন্ম
বিষয়শ্রেণী:১৯৩৭-এ মৃত্যু
বিষয়শ্রেণী:চিশতিয়া ত্বরীকার সাধক
বিষয়শ্রেণী:১৯শ শতাব্দীর ইসলাম ধর্মীয় নেতা
বিষয়শ্রেণী:১৯শ শতাব্দীর ইসলামের মুসলিম পণ্ডিত
বিষয়শ্রেণী:২০শ শতাব্দীর ইসলাম ধর্মীয় নেতা
বিষয়শ্রেণী:২০শ শতাব্দীর ইসলামের মুসলিম পণ্ডিত
বিষয়শ্রেণী:চিশতিয়া তরিকা
বিষয়শ্রেণী:চিশতী
বিষয়শ্রেণী:হানাফী ব্যক্তি
বিষয়শ্রেণী:মাতুরিদি ব্যক্তি
বিষয়শ্রেণী:ব্রিটিশ ভারতীয় ব্যক্তি
বিষয়শ্রেণী:ইরানি পণ্ডিত
বিষয়শ্রেণী:পাঞ্জাবি সুফি
বিষয়শ্রেণী:পাকিস্তানের সুফি মাজার
বিষয়শ্রেণী:সুন্নি ফিকহ পণ্ডিত
বিষয়শ্রেণী:সুন্নি ইমাম
বিষয়শ্রেণী:সুন্নি মুসলিম পণ্ডিত
বিষয়শ্রেণী:আহমদিয়া সমালোচক
বিষয়শ্রেণী:ইসলামাবাদের ব্যক্তি
বিষয়শ্রেণী:হাশেমীয় ব্যক্তি
অলিম্পিকে কলম্বিয়া

**[[কলম্বিয়া]]র** অলিম্পিক গেমসে প্রথম অংশগ্রহণ করে ১৯৩২ গ্রীষ্মকালীন অলিম্পিকে। এরপর থেকে কলম্বিয়া ১৯৫২ গেমস বাদে সকল গ্রীষ্মকালীন অলিম্পিক গেমসে প্রতিনিধিত্ব করে আসছে। কলম্বিয়া শীতকালীন অলিম্পিক গেমসের মধ্যে শুধু ২০১০ শীতকালীন অলিম্পিকে অংশগ্রহণ করেছে।

কলম্বিয়ান ক্রীড়াবিদগণ ৮টি ভিন্ন ক্রীড়ায় মোট ১৯ টি পদক জিতেছে। কলম্বিয়ান ক্রীড়াবিদদের মধ্যে প্রথম স্বর্ণ পদক জিতে মারিয়া ইসাবেল উরুতিয়া, তিনি ২০০০ গ্রীষ্মকালীন অলিম্পিকে ভারোত্তোলন ৭৫ কেজি বিভাগে স্বর্ণ পদক জিতেছিলেন।

কলম্বিয়ার জাতীয় অলিম্পিক কমিটি ১৯৩৬ সালে গঠিত হয় এবং ১৯৪৮ সালে আন্তর্জাতিক অলিম্পিক কমিটি আইওসির স্বীকৃতি লাভ করে।

## পদক তালিকা

### গ্রীষ্মকালীন গেমস অনুযায়ী পদক

### শীতকালীন গেমস অনুযায়ী পদক

### ক্রীড়া অনুযায়ী পদক

## বহিঃসংযোগ
* 
* 
* 
*
ঘুঘুডাঙ্গা জমিদার বাড়ি

**ঘুঘুডাঙ্গা জমিদার বাড়ী** ব্রিটিশ শাসনামলে নির্মিত দিনাজপুর জেলা শহর থেকে প্রায় ৯ কিলোমিটার দক্ষিণে আউলিয়াপুর ইউনিয়নে পূর্নভবা নদীর তীরে ঘুঘুডাঙ্গা জমিদার বাড়ির অবস্থান। 

## ইতিহাস
ঘুঘুডাঙ্গা থেকে মাত্র ১২মাইল দক্ষিণে পূর্নভবা নদীর পূর্বতীরে ছিল গুপ্ত পাল শাসনামলের কোটিবর্ষ নগরী; যা পরবর্তীতে বানগড় বা দেবকোট নামেও পরিচিত ছিল। ১২০৪-০৫ বাংলা সালে ইখতিয়ার উদ্দীন মোহাম্মদ বখতিয়ার খলজী বাংলার উত্তর ও পশ্চিমাঞ্চল অধিকারের পর প্রথমে লখনৌতি নামক  স্থানে তার রাজধানী স্থাপন করলেও পরবর্তীকালে তিনি এই দেবকোটে রাজধানী স্থানান্তরিত করেন। দেবকোট থেকে তিনি ব্যর্থ তিব্বত অভিযানে গিয়ে ফিরে আসেন এবং এ দেবকোটেই তিনি নিহত হন। এ স্থানেই মুসলিম আমলে দমদমা দুর্গও নির্মিত্ত হয়েছিল। এই ধ্বংসপ্রাপ্ত নগরীর নিকট এখন রয়েছে ভারতের দক্ষিণ দিনাজপুর জেলার গঙ্গারামপুর থানা সদর।

বর্তমান ঘুঘুডাঙ্গার প্রাচীন নাম ‘‘একবারপুর’’  প্রায় শতবছর পূর্বে, ব্রিটিশ শাসনের সময় তৎকালীন ভারতের জলপাইগুড়ির অধিবাসী নবীর মোহাম্মদ ব্যবসায়িক প্রয়োজনে এই একবারপুরে এসে এর নৈসর্গিক সৌন্ধার্যে মুগ্ধ হয়ে এখানেই থেকে যান। 

নবীর মোহাম্মদের পুত্র ফুল মোহাম্মদ চৌধুরী ক্রমান্বয়ে বহু জমিদারী ক্রয় করেন এবং পাথর ঘাটা হতে ঘুঘুডাঙ্গার জমিদার বাড়ি নির্মাণ করেন। 

১৯৫০ সালে জমিদারি প্রথা বিলুপ্তি পর্যন্ত বংশ পরম্পরায় ঘুঘুডাঙ্গা জমিদারি টিকে ছিল। 

১৯৭১ এর মুক্তিযুদ্ধের সময় জমিদারবাড়িটি মুক্তিবাহিনীর ক্যাম্প ও আশ্রয়কেন্দ্র হিসেবে ব্যবহৃত হয়েছিল।  পাকহানাদার বাহিনী বাড়িটি মর্টার শেল দিয়ে ধ্বংস করে দিয়েছিল। 

### সমাজ কল্যাণমূলক কাজ
ঘুঘুডাঙ্গার জমিদাররা বিভিন্ন সময়ে সামাজিক কল্যাণের জন্য কাজ করে গেছেন। বর্তমান ঘুঘুডাঙ্গা উচ্চ বিদ্যালয় ও কলেজ তাদের দ্বারা প্রতিষ্ঠিত। বর্তমান ভারতের গঙ্গারামপুরের খোজাপুরেও তারা ৬ষ্ঠ শ্রেণী পর্যন্ত একটি এম ই স্কুল করেছিলেন। ঘুঘুডাঙ্গায় গরিব মানুষের রোগ মুক্তি কামনায় তারা একটি হোমিও দাতব্য চিকিৎসালয় প্রতিষ্ঠা করেছিলেন। এই চিকিৎসালয়টি বর্তমানে সরকারী ভাবে পরিচালিত হচ্ছে। এছাড়া পল্লী মঙ্গল সমিতি নামে একটি জনকল্যাণ মূলক সংগঠন প্রতিষ্ঠা করেন জমিদার পরিবারের সদস্যরা। ঘুঘুডাঙ্গার বর্তমান পোস্ট অফিস তাদের উদ্যোগেই ব্রিটিশ শাসনামলে স্থাপিত হয়েছিল। ঘুঘুডাঙ্গায় একটি ফুরকানিয়া মাদ্রাসা স্থাপন, মসজিদ নির্মাণ, দিনাজপুর স্টেশন রোড জামে মসজিদের নির্মাণ, বর্তমান দিনাজপুর জেলা জজকোর্ট এলাকায় ২টি মসজিদ নির্মাণ, কাচারীতে কপিকল সহ কূয়া স্থাপনে উল্লেখযোগ্য অবদান রেখেছেন ঘুঘুডাঙ্গার জমিদার পরিবার। সাধারণ মানুষের পানি সমস্যা মোকাবেলায় জমিদারগণ ঘুঘুডাঙ্গা এষ্টেটে পীরপুকুর, বঁচাপুকুর, ঝাড়–য়ানী দিঘী সহ বেশ কয়েকটি বড় দিঘি খনন করেছিলেন। 

## তথ্যসূত্র

## বহিঃসংযোগ

বিষয়শ্রেণী:দিনাজপুর জেলার দর্শনীয় স্থান
বিষয়শ্রেণী:দিনাজপুর জেলা
বিষয়শ্রেণী:ঐতিহাসিক স্থান
জয়দেবপুর থানা

**জয়দেবপুর থানা** বাংলাদেশের গাজীপুর জেলার একটি প্রশাসনিক থানা।

## অবস্থান ও আয়তন
গাজীপুর জেলা মূলতঃ ঢাকার উত্তর পাশের জেলা।জয়দেবপুর থানা  গাজীপুর জেলার মাঝখানে অবস্থিত।  উত্তরে শ্রীপুর উপজেলা, দক্ষিণে গাজীপুর সিটি করপোরেশন ও কালীগঞ্জ উপজেলা। পূর্বে কালীগঞ্জ ও শ্রীপুর উপজেলা এবং পশ্চিমে কালিয়াকৈর উপজেলা অবস্থিত।

## প্রশাসনিক এলাকা
এগুলো হলোঃ
*গাজীপুর সিটি কর্পোরেশন 
* গাজীপুর সদর উপজেলা

### থানা অধীনস্ত পুলিশ ফাঁড়ি:

* হোতাপাড়া পুলিশ ফাঁড়ি 
* সদর পুলিশ ফাঁড়ি

## শিক্ষা
এখানকার প্রধান শিক্ষা প্রতিষ্ঠানগুলো হলোঃ-
* রাণী বিলাসমনি সরকারি বালক উচ্চ বিদ্যালয়   
*বাংলাদেশ ধান গবেষণা ইন্সটিটিউট উচ্চ বিদ্যালয়
*বাংলাদেশ কৃষি গবেষণা ইন্সটিটিউট উচ্চ বিদ্যালয় 
*ঢাকা প্রকৌশল ও প্রযুক্তি বিশ্ববিদ্যালয়
*গাজীপুর ক্যান্টনমেন্ট বোর্ড উচ্চ বিদ্যালয়
*জয়দেবপুর সরকারি বালিকা উচ্চ বিদ্যালয়
* বিওএফ উচ্চ বিদ্যালয়
* শহীদ স্মৃতি উচ্চ বিদ্যালয়
*সিকিউরিটি প্রিন্টিং করপোরেশন উচ্চ বিদ্যালয়, 
*গাজীপুর ক্যান্টনমেন্ট বোর্ড কলেজ
*ভাওয়াল বদরে আলম সরকারি কলেজ,
*গাজীপুর সরকারি মহিলা কলেজ
*কাজী আজিমউদ্দিন বিশ্ববিদ্যালয় কলেজ
* গাজীপুর আইডিয়াল কলেজ
* চান্দনা উচ্চ বিদ্যালয় ও কলেজ

## অর্থনীতি

## উল্লেখযোগ্য ব্যক্তি
*আ.ক.ম মোজাম্মেল হক- এমপি (গাজীপুর ১) এবং মাননীয় মন্ত্রী মুক্তিযুদ্ধ বিষয়ক মন্ত্রণালয়
* জাহিদ আহসান রাসেল - এমপি গাজীপুর আসন নং ২ ও মাননীয় প্রতিমন্ত্রী যুব ও ক্রীড়া মন্ত্রণালয়
*হাসান উদ্দিন সরকার সাবেক সাংসদ গাজীপুর আসন নং ২ 
*আব্দুল করিম সাবেক ভারপ্রাপ্ত মেয়র বিলুপ্ত গাজীপুর পৌরসভা, গাজীপুর 
* এম. এ. মান্নান (গাজীপুরের রাজনীতিবিদ), বাংলাদেশের রাজনীতিবিদ এবং গাজীপুর সিটি কর্পোরেশনের মেয়র 
*জাহাঙ্গীর আলম মেয়র গাজীপুর সিটি কর্পোরেশন, গাজীপুর
*হাসান উদ্দিন সরকার সাবেক সাংসদ গাজীপুর আসন নং ২
*ভবানীপ্রসাদ ভট্টাচার্য - ব্রিটিশ বিরোধী বাঙালি বিপ্লবী
*তাজ উদ্দীন আহমেদ- দেশের ১ম প্রধানমন্ত্রী (মুজিব নগর সরকারের) এবং জাতীয় ৪ নেতার একজন

## দর্শনীয় এবং গুরুত্বপূর্ণ স্থানসমূহ
* জাগ্রত চৌরঙ্গী
* বাংলাদেশ ধান গবেষণা ইনস্টিটিউট
* বাংলাদেশ কৃষি গবেষণা ইনস্টিটিউট
* ঢাকা প্রকৌশল ও প্রযুক্তি বিশ্ববিদ্যালয়
* ছায়াবীথি
* বাংলাদেশ সমরাস্ত্র কারখানা
* বাংলাদেশ সিকিউরিটি প্রিণ্টিং প্রেস (টাকশাল),
* বাংলাদেশ মেশিন টুলস ফ্যাক্টরী,
* ভাওয়াল রাজবাড়ী,
* কাশিমপুর জমিদার বাড়ি 
* বীজ প্রত্যয়ন এজেন্সী
* কাশিমপুর কেন্দ্রীয় কারাগার-১,২ ও ৩
* বাংলাদেশ স্যাটেলাইট গ্রাউন্ড স্টেশন ১

## আরও দেখুন
* গাজীপুর জেলা
* ঢাকা প্রকৌশল ও প্রযুক্তি বিশ্ববিদ্যালয়
* ঢাকা বিভাগ;
* বাংলাদেশের উপজেলাসমূহ
* রাণী বিলাসমনি সরকারি বালক উচ্চ বিদ্যালয়
*জয়দেবপুর সরকারি বালিকা উচ্চ বিদ্যালয়

## তথ্যসূত্র

## বহিঃসংযোগ

বিষয়শ্রেণী:গাজীপুর জেলা
বিষয়শ্রেণী:গাজীপুর জেলার থানা
আইলহাঁস ইউনিয়ন

**আইলহাঁস ইউনিয়ন** বাংলাদেশের খুলনা বিভাগের চুয়াডাঙ্গা জেলার আলমডাঙ্গা উপজেলার একটি ইউনিয়ন পরিষদ।  মোট আয়তন ৬,১৭৯ একর। জনসংখ্যা নারী এবং পুরুষের সংখ্যা ১৫,৭৬৬।  মোট গ্রামের সংখ্যা ১৭টি। শিক্ষা প্রতিষ্ঠান ১৩টি।

## আয়তন
মোট আয়তন ৬,১৭৯ একর।

## অবস্থান
চুয়াডাঙ্গা জেলা শহর থেকে ১২ কি.মি পূর্ব দিকে এবং আলমডাঙ্গা উপজেলা শহর থেকে ১০ কি.মি দক্ষিণে আইলহাঁস ইউনিয়নটি অবস্থিত। এছাড়া এই ইউনিয়নের সকল গ্রামের প্রধান প্রধান রাস্তা পিচঢালা পাকা রাস্তা। গ্রামের অভ্যন্তরে প্রায় সকল গ্রামীণ রাস্তা-ই সরকারি অর্থায়নে ইউনিয়ন পরিষদের তত্ত্বাবধানে সোলিং ও হেরিংকরণ সম্পন্ন। যেটুকু অল্প বাকি আছে, সেগুলোও খুব দ্রুত হেরিং/সোলিংকরণ হয়ে যাবে বলে জনসাধারণ মনে করে। যোগাযোগ ব্যবস্থা বিবেচনায় মফস্বলের অত্র আইলহাঁস ইউনিয়নটি দেশের অন্যতম মডেল ইউনিয়ন হিসেবে বিবেচনা করা যায়।

## গ্রামসূমহ
* ঘোলদাড়ী
* কুঠিপাইক পাড়া
* পাইকপাড়া
* টাকপাড়া
* ছয়ঘরিয়া
* ঘোলদাড়ী বাজারপাড়া
* হোসেনপুর
* মধুপুর
* বলেশ্বরপুর
* সোনাতন
* হাড়োকান্দী
* বুড়াপাড়া
* মোকামতলা
* খাসবাগুন্দা
* পোলবাগুন্দা
* আইলহাঁস
* শিশিরদাড়ী

## জনসংখ্যার উপাত্ত
জনসংখ্যা নারী এবং পুরুষের সংখ্যা ১৫,৭৬৬ (পনেরো হাজার সাতশত ষেষ্ট্টি) জন।

## শিক্ষা
এখানে ০৮ টি প্রাথমিক বিদ্যালয়, ০৪ টি মাধ্যমিক বিদ্যালয় এবং ০৪টি মাদ্রাসা রয়েছে।

## দর্শনীয় স্থান
ঘোলদাড়ী শাহী মসজিদটি তৎকালীন বৃহত্তর কুষ্টিয়া (কুষ্টিয়া-চুয়াডাঙ্গা-মেহেরপুর) জেলার প্রথম স্থাপিত জামে মসজিদ হিসেবে পরিচিত।। এই মসজিদটি ঘোলদাড়ী বাজার থেকে প্রায় ১ কিঃ মিঃ দক্ষিণ পূর্ব দিকে অবস্থিত। এখান থেকেই এই জেলায় গুলোর প্রথম ইসলাম প্রচার শুরু হয়। বর্তমানে এটি দর্শনীয় স্থান।

## তথ্যসূত্র

বিষয়শ্রেণী:আলমডাঙ্গা উপজেলার ইউনিয়ন